cyanic-selkie/wikianc huggingface dataset:
Sandane Turn og Idrettslag
Historie
STIL bygde idrettsplassen på Sandane ved Firda videregående skole i 1926. I 1933 bygde de Turnhallen i tilknytning til idrettsplassen. Turnhallen ble revet i 1987 og erstattet med klubbhuset Stilstova, med utstyrslager og garderobeanlegg. I 2008 kjøpte klubben et 30 mål stort område sentralt på Sandane. Området ble samme år regulert til idrettsformål. En kunstgressbane for fotball sto ferdig i september 2008, og banen ble offisielt åpnet 25. april 2009. Anlegget har fått navnet Sandane Idrettspark. Det er senere bygt en tarzanløype, en sykkelløype og en klatrepark (ferdigstilles 2015). I 2011 sto et klubbhus/garderobebygg ferdig. I 2014 ble en treningshall for fotball (20 x 45 meter) reist.
I 1933 ble Ole Skrivervik (1881-1977) offiser, landhandler og instruktør for turntroppene til STIL i 20 år, klubbens første æresmedlem.
Markus Sammer
Markus Sammer (født 20. mai 1988) er en østerriksk bobkjører. Han representerte landet sitt under Vinter-OL 2014 i Sotsji, der han ble nummer 21 i firer-bob.
Villa Rietveld-Schröder
Beskrivelse
Det var bestemt av fru Schröder at huset så langt som mulig skulle designes uten vegger. Huset er derfor et av de beste eksemplene på De Stijl-arkitektur.
Huset skiller seg radikalt, både interiør- og eksteriørmessig, mot all tidligere arkitektur. Det to etasjers høye huset ble bygget for enden av en husrekke, og gjør ingen forsøk på å passe inn i den omkringliggende bebyggelsen.
Innendørs finnes det ingen statisk inndeling av rom. I stedet finnes det et dynamisk, åpent område, med mulighet for forandring. Underetasjen kan sies å være tradisjonell; omkring en trapp plassert i midten av huset finnes et kjøkken og tre værelser/soverom. Ovenetasjen er innredet til loftstue for å tilgodese bygningsmyndighetene. Den utgjør kun et stort åpent område, i tillegg til et bad og et toalett. Rietveld ville forme andreetasjen, som var fru Schröders, slik at den skulle kunne brukes til hva som helst, og gjøres åpen eller inndelt. Dette ble oppnådd med et system av flyttbare paneler. Når hele området er fullt inndelt, består etasjen av tre soverom, bad og et oppholdsrom. Mellom dette og den helåpne planløsningen finnes en endeløs rekke av varianter, som hver og en skaper egne spesielle muligheter.
Fru Schröder bodde i huset frem til sin død i 1985. Huset ble restaurert av Bertus Mulder og er i dag et museum åpent for allmenheten.
Huset ligger i Utrecht i et område med ordinær lavblokkbebyggelse, inntil en motorvei som ble bygget på 1960-tallet.
Politiskolen (filmserie)
Politiskolen (originaltittel: Police Academy) er en amerikansk filmserie.
Victor Grignard
François Auguste Victor Grignard (født 6. mai 1871 i Cherbourg, død 13. desember 1935 i Lyon) var en fransk kjemiker. Han ble tildelt Nobelprisen i kjemi i 1912.
Mineralull
Mineralull er et isolasjonsmateriale som er produsert av mineraler (sand, stein eller glass). Det benyttes til isolering av installasjoner og bygninger mot kulde og varme i tørre omgivelser.
Tid i Australia
Det er i dag tre standard tidssoner i Australia.
Victor Grignard
Grignards viktigste vitenskapelige arbeid er den såkalte Grignardreaksjonen, som er en matallorganisk reaksjon.
Mineralull
Støv fra mineralull kan være irriterende på hud, øyne, luftveier og slimhinner.
Tid i Australia
Australias tre standard tidssoner er:
Mineralull
Råmaterialet till mineralull kan være returglass eller sand, SiO2. Råmaterialet smeltes ved cirka 1400 °C og den smeltede massen ledes til roterende spinnere som slynger glasset ut i små hull. Det stivner i tynne tråder som bearbeides sammen med fenolharts og cirka 0,5 % mineralolje for å binde støv. Den formes siden til isoleringsplater eller andre produkter.
Tid i Australia
(Norsk navn, engelsk navn (innenlands droppes som regel det innledende «Australian»), offisiell forkortelse, avvik fra UTC) :
Enkelte områder i Vest-Australia bruker også en uoffisiell «sentral-vestlig» sone (Australian Central Western Standard Time, ACWST, UTC+8:45). De fleste av Australias eksterne territorier har også sine egne tidssoner.
New South Wales, Australian Capital Territory, Victoria, Sør-Australia og Tasmania bruker sommertid, mens Vest-Australia, Queensland og Nordterritoriet ikke benytter sommertid.
Historie
Standardtid ble innført i Australia på 1890-tallet, samtidig med alle andre britiske kolonier. Før innføringen av standardtider kunne hvert enkelt lokalsamfunn bestemme sin egen tid, kalt lokal middeltid.
Standardiseringen av tid i Australia begynte i 1892, da landmålere fra de australske koloniene var samlet i Melbourne for den Interkoloniale landmålerkonferansen. Delegatene aksepterte anbefalingene fra den internasjonale meridiankonferansen i 1884 om å innføre Greenwich middeltid (GMT) som basis for standardtid, og i samsvar med praksis ellers i verden å utarbeide et system med tidssoner med tidsavvik i timer fra GMT. Koloniene vedtok lover i samsvar med dette, som ble gjeldende fra februar 1895. Vest-Australia lå 8 timer før GMT, Sør-Australia 9 timer og Queensland, New South Wales, Victoria og Tasmania 10 timer. De tre tidssonene ble kjent som Western, Central og Eastern Standard Time.
Da Nordterritoriet ble utskilt fra Sør-Australia i 1911 beholdt de Central Standard Time, og da Australian Capital Territory ble opprettet samme år beholdt de Eastern Standard Time.
Siden da har den eneste endringen av betydning vært vedtaket i Broken Hill, New South Wales om å benytte Central Standard Time, og bruken av GMT+10:30 på Lord Howe-øya.
Avvik
Enkelte småbyer langs Eyre Highway i det sørøstre hjørnet av Vest-Australia, fra grensa mot Sør-Australia og nesten til Caiguna bruker en uoffisiell tidssone, kalt Central Western Standard Time, som ligger 45 minutter foran den offisielle Western Standard Time.
Eksterne territorier
Australias mange eksterne territorier følger sine egne tidssoner:
Sommertid
Under første og andre verdenskrig ble sommertid brukt av alle delstater og territorier. I 1968 ble Tasmania den første delstaten siden krigen som innførte sommertid.
Tidligere var det forskjellige start- og stoppdatoer for overgang til sommertid i de forskjellige delstatene. Fra sommeren 2008/2009 er imidlertid overgangsdatoene felles, med sommertid gjeldende fra første søndag i oktober til første søndag i april. Skiftet til sommertid foregår offisielt kl. 02:00 på den lokale standardtiden på den angjeldende søndagen.
Vest-Australia innførte sommertid som en prøveordning fra våren 2006 til høsten 2009,, og i denne perioden lå Vest-Australia en time før Western Standard Time, altså på UTC+9. Det ble deretter avholdt en folkeavstemning for å avgjøre om sommertid skulle innføres permanent. Folkeavstemningen ble holdt 16. mai 2009, og resulterte i at sommertid ble avvist. Dette var den fjerde folkeavstemningen om sommertid siden 1975, og var med 55% av stemmene det hittil klareste flertallet imot sommertid.
Olaf Beyer
Olaf Beyer (født 4. august 1957 i Grimma, Sachsen, Tyskland) var en friidrettsutøver som representerte det tidligere Øst-Tyskland.
Beyer ble europamester på 800 meter i Praha i 1978 ved å beseire de britiske favorittene Steve Ovett og Sebastian Coe. Tiden hans, 1.43,84, er fortsatt mesterskapsrekord.
Han hadde ellers flere gode plasseringer på 800 meter og 1500 meter i Europa- og Verdenscup-finaler i perioden 1977 til 1985. Beste resultat var seieren på 1500 meter i Europa-cupen 1981.
Dhofar
Dhofar er en av elleve guvernementer i sultandømmet Oman på Den arabiske halvøy.
Dhofar ligger ved kysten sør i Oman og grenser til Jemen. Regionen har rundt 200 000 innbyggere. I motsetning til resten av landet er området relativt grønt, noe som kommer av monsunperioden Kareef i juni – august. På denne tiden er det også mye kjøligere enn ellers i Midtøsten, og Dhofar er derfor et yndet turistmål for nabolandene.
Den største byen i regionen heter Salalah.
Mellom 1962 og 1975 var regionen preget av Dhofar-opprøret mellom britiskstøttede regjeringsstyrker og marxistiske opprørere.
Jack L. Lindo Ruby
Jack L. Lindo Ruby (født Lawrence Lindo) var en kjent jamaicansk reggaeproduser som var på sitt store i 1970-årene. Ruby jobbet med kjente reggaeartister som Burning Spear, The Heptones, The Gaylads, Big Youth, Justin Hinds og mange flere. Et av hans mest kjente verk er albumet Marcus Garvey av Burning Spear. Han er også med i reggaefilmen Rockers fra 1978.
Sherwin Badger
Sherwin Campbell Badger (født 29. august 1901 i Boston, død 8. april 1972) var en amerikansk kunstløper som deltok i de olympiske vinterleker 1928 i St. Moritz og 1932 i Lake Placid.
Badger vant en olympisk sølvmedalje i kunstløp i Vinter-OL 1932 i Lake Placid. Sammen med Beatrix Loughran kom han på andreplass i parløp, bak det franske paret Andrée og Pierre Brunet.
Sauøy
Sauøy er ei øy som ligger i Froan i Frøya kommune i Trøndelag. Øya har ikke hatt fast bosetting siden da Tommy Rodahl flyttet fra øya i 2010. På Sauøy ligger Froan kapell fra 1904.
Sauøy ligger i det største sammenhengende havområdet som er fredet som naturreservat i Norge; Froan naturreservat og landskapsvernområde. Det er begrensninger i den frie ferdsel på land i enkelte tider av året.
Det er ikke hurtigbåtforbindelse til Sauøy om vinteren, men derimot opp til flere turer i uken om sommeren.
Den norske filmskolen
Den norske filmskolen er en kunstfaglig utdanning innen film som ligger under Høgskolen i Innlandet på Lillehammer. Skolen ble opprettet i 1997. Den norske filmskolen er statlig høgskole, og utdanningen er den eneste i sitt slag i Norge. Studiet er delt på ni linjer: filmregi, filmmanus, filmproduksjon, filmfoto, filmklipp, filmlyd, produksjonsdesign/filmscenografi, digital visual design (2015) og kreativ dokumentarregi (2015). Fra høsten 2015 startet Den norske filmskolen også utdanning på masternivå.
Det tas opp studenter til Den norske filmskolen annethvert år, og det tas opp inntil 6 studenter til hver linje. Opptakskravet er generell studiekompetanse/godkjent realkompetanse. I tillegg gjennomføres det omfattende intervju- og opptaksprøver på hver av linjene. Formålet med utdanningen er å utdanne høyt kvalifiserte yrkesutøvere i film, fjernsyn og beslektede medier som kan ivareta, videreføre og fornye de kunstneriske og håndverksmessige tradisjoner innen de berørte fagretninger.
Skolens pedagogiske grunntanke er at det å skape film er en kollektiv prosess. Derfor blir stor vekt lagt på å utvikle evnen til å samarbeide. Alle skal være med på å fortelle samme historie. Uansett linje skal studentene bli historiefortellere slik at de i sin kunstneriske virksomhet får forståelse for at deres individuelle bidrag skal tjene helheten. Skolen legger stor vekt på å ha en sterk tilknytning til det profesjonelle filmmiljøet.
Undervisningen er basert på et løpende samspill mellom teori og praksis. Studentene får undervisning i form av forelesninger, seminarer, øvelser, workshops og veiledning (individuelt og gruppevis) alt etter fordypningens art. Slik undervisning blir gitt av skolens faste lærerstab, og av norske og utenlandske gjestelærere. Gjennom en utstrakt bruk av gjestelærere vil studentene få anledning til å bli kjent med deler av det faglige og kunstneriske miljøet i film- og TV-bransjen i Norden – og, så langt det er mulig, også internasjonalt forøvrig.
Eksamensfilmene fra Den norske filmskolen har mottatt en rekke priser ved studentfilmfestivaler rundt omkring i verden. Både den romantiske komedien Regjeringen Martin og Tuba Atlantic (2010) har vunnet student-Oscar. Tuba Atlantic endte også blant de siste seks nominerte til Oscar for beste ikke-engelskspråklige kortfilm. I tillegg ble To guard a Mountain (2012) shortlistet for student-Oscar, og Vi som ser i mørket (2014) kom til semifinalen.
Filmstudenter
Studenter som er omtalt på Wikipedia på norsk
Den gresk-tyrkiske krig (1897)
Den gresk-tyrkiske krig (1897) også kalt trettidagerskrigen var en krig mellom Hellas og Det osmanske riket. Årsaken til krigsutbruddet var gresk bekymring for situasjonen på Kreta der den greske befolkningen fremdeles levde under osmansk styre. Hellas var den tapende part i konflikten, måtte avstå mindre landområder og betale betydelige krigsskadeerstatninger til Det osmanske riket.
Mot slutten av 1896 brøt opprør blant den greske befolkningen på Kreta, mot det osmanske styret. Den 21. januar 1897 ble en gresk hærstyrke landsatt på øya for å frigjøre befolkningen og få den inn under gresk styre. De europeiske stormaktene grep imidlertid inn og erklærte Kreta for et internasjonalt protektorat.
Greske styrker krysset grensen i begynnelsen av april 1897, og forsøkte å starte et opprør i Makedonia. De to hærstyrkene møttes ved Mati, og den underlegne greske styrken ble tvunget på flukt. Retretten gikk forbi Larissa, som ble evakuert. Nær Farsalos etablerte de greske styrkene en forsvarslinje og et motangrep ble planlagt; det var mislykket og de greske styrkene ble reddet av at den osmanske sultanen erklærte våpenstillstand den 20. mai.
De europeiske stormaktene arrangerte en fredsavtale som ble undertegnet den 20. september. Det osmanske riket ble tilkjent en stor krigsskadeerstatning og fikk også mindre landområder på grensen ved Thessalia.
Shuhe-demningen
Shuhe-demningen er en demning med vannkraftverk i det sentrale Kina, i vassdraget Hanjiang. Vannkraftverket ligger helt øst i prefekturet Ankang, i provinsen Shaanxi. Ved igangsettelse hadde vannkraftverket en kapasitet på 270 MW, fordelt på 6 x 45 MW enheter. Kraftverket startet drift i 2010. Operatør er selskapet SHIDC, med 27% eierskap fra det japanske energiselskapet J-Power.
I samme elv og provins, lengre oppe, ligger Xihe-demningen på 180 MW.
St. Johanneslogen Orion til de to Floder
St. Johanneslogen Orion til de to Floder er en frimurerlosje i Den Norske Frimurerorden (St. Johannesloge nr. 6) som ble opprettet i Kristiansand den 25. november 1899.
Christandsands broderforening ble innviet den 20. april 1896. I 1898 tok den initiativet til dannelsen av en St. Johannesloge. Den 24. april 1899 ble det gitt tillatelse å opprette den selvstendige St. Johanneslogen Orion til de to Floder i Kristiansand. Logen ble innviet den 25. november 1899.
Blindtest
Blindtest beskriver en metode for å gjennomføre et eksperiment og eliminere subjektive innflytelser hos deltakerne. Den kan gjennomføres som dobbelt- og enkeltblindtest. Felles for disse er at forsøkspersonen som skal rapportere virkninger og forskjeller ikke vet hva slags forsøksmateriale som er benyttet. Forsøksmateriale kan her være eksempelvis: øl, medisin, høyttaler (ved lydkvalitet).
Enkeltblindtest
I en enkeltblindtest vil forsøksindividene ikke vite om de er et «test»-subjekt eller medlemmer av en «randomisert» kontrollgruppe. I et slikt forsøk eksisterer det en mulighet for at individet blir påvirket av interaksjonen med forskerne som vet hvilken gruppe forsøkspersonen er i.
Dobbeltblindtest
I et dobbeltblindt eksperiment vet verken forsøksindividene eller forskerne hvem i forsøksgruppene som tilhører kontrollgruppen. Først etter at dataene er registrert (og i noen tilfeller analysert) får forskerne og forsøkspersonene tilgang til informasjon om hvem som tilhørte hvilken gruppe. Å utføre et eksperiment ved hjelp av dobbeltblind testmetodologi er en måte å minske forhåndsoppfatningenes innflytelse på forsøkets resultat.
Forsøkspersonen som i et medisinsk forsøk skal fortelle om virkninger eller bivirkninger skal ikke vite om det er medisin eller placebo vedkommende har fått.
Legen som har kontakt med forsøkspersonen og registrerer det forsøkspersonen forteller og resultat av andre undersøkelser skal heller ikke vite om forsøkspersonen har fått medisin eller placebo. Alle forskere som interagerer med eller behandler et forsøksindivid bør «blindes» hvis forsøket skal oppfylle «dobbeltblindtest»-kravet. Dette kan lett oppnås når man tester en ny medisin. Vanligvis er det den vanlige produsenten for forsøksmedisinen som lager nummererte glass. Det lages en nummerserie der hvert nummer har en medisinpakke som ved loddtrekning enten er en medisin, eller helt like tabletter og pakning uten virkestoff (placebo). Når en ny forsøksperson er rekruttert til undersøkelsen blir han tildelt neste ledige nummer. Tilfeldigheten ligger i at ingen andre enn produsenten av medisinen vet om hvert enkelt nummer er virksom medisin eller placebo.
Ved et dødsfall av forsøksperson under undersøkelsen blir koden brutt for den aktuelle forsøkspersonen. Dersom det er overhyppighet av dødsfall eller bivirkninger i den ene gruppen kan undersøkelsen bli avsluttet tidligere enn planlagt.
Trippelblindtest
I en trippelblindtest vet verken pasienter, studiepersonell eller statistiker hvilken behandling pasientene hadde fått. Professorer Lars Jacob Stovner beskriver et tilfelle der han hadde gleden av å skrive sammen en migrenebehandlingsstudie sammen med en forskningsgruppe der det ble anvendte en slik trippel blind metode. Enhet for anvendt klinisk forskning (AKF) hjalp dem med å åpne blindingen og gi gruppene en ny kode som tillot at professor Trond Sand gjorde statistisk analyse uten at hverken han, Stovner eller forskningsgruppen som hadde håndtert pasientene visste hva slags behandling de enkelte gruppene hadde fått.
Maskert markedsføring
En pasient som etter avslutningen av et medikamentutprøvingsforsøk får vite at han har brukt medisinen, vil ofte ønske å fortsette å bruke den aktuelle medisinen. Enkelte undersøkelser som er startet av den farmasøytiske industrien kan mistenkes å være motivert av denne markedsføringseffekten.
Kirurgiske undersøkelser
Med kirurgi vil en kirurg uunngåelig vite om han utfører et reelt kirurgisk inngrep eller ei. Man kan i slike tilfeller tilnærme seg dobbeltblindtilstand hvis forskeren som er ansvarlig for opptaket av forsøksindividets responser og analyserer data blir blindet. En slik test blir vanligvis ikke betraktet som dobbeltblind.
Akademisk ridekunst
Akademisk ridekunst, eller barokkridning, er en ridekunst som blant annet Bent Branderup har gjenskapt, ved å legge vekt på hestens grunnutdanning på den måten man gjorde i renessansen og senere barokken. Gjennom blant annet teknikker som bøyning, versader og travers lærer hesten å bruke bakbeina og bærekraften bakfra. Ved å endre tyngdepunktet, vil rytteren få hesten til å flytte bakdel og framdel sidelengs, og samtidig blant annet kunne bestemme graden av fremdrift. Til enhver tid skal hesten være rett under rytterens tyngdepunkt.
Denne ridekunsten kommer fra rundt 1600-tallet, og var vanlig blant adelen på den tidens ridderakademier. Bent Branderup og Egon von Neindorf startet sammen det såkalte ridderskapet for å spre kunnskapen om denne typen rideteknikk videre.
Pål Johan Karlsen
Pål Johan Karlsen (født 27. juni 1975 i Bodø) har doktorgrad i psykologi og er forfatter og redaktør. Han har tidligere skrevet om psykologi i Dagbladet Magasinet og A-magasinet og vært tilknyttet Institutt for psykologi, Universitetet i Tromsø.
Han tok en mastergrad i kognitiv psykologi som Fulbright-stipendiat ved New York University i 2002 og tok doktorgraden i psykologi ved Universitetet i Oslo i 2004 på temaet hukommelse med avhandlingen Effects of phonological similarity and familiarity in episodic memory tasks. Deretter var han gjesteforsker ved New York University 2004–2007 og siden forsker ved Institutt for psykologi ved Universitetet i Tromsø 2008–2014.
Han var redaktør i Tidsskrift for Norsk Psykologforening 2007–2013. I samarbeid med Psykologiforbundet etablerte han i 2014 Psykologisk.no, en bransjeavis for fagfolk og psykologi-interesserte, og Scandinavian Psychologist, Nordens første vitenskapelige Open Access-tidsskrift i generell psykologi. Han fungerer begge steder som ansvarlig redaktør. I 2015 etablerte han forlaget Krutt & Plutt med base i New York.
Karlsen har også bakgrunn som journalist og debuterte i 2002 med romanen Daimler.
Ole Anton Sæther
Ole Anton Sæther (født 9. desember 1936, død 8. januar 2013) var en norsk entomolog. Han var professor i zoologi ved Bergen Museum fra 1977 til han gikk av med pensjon i 2006. Sæther bodde i Ulset i Åsane. Han skrev om lag 265 vitenskapelige publikasjoner og var medlem av redaksjonsrådet til tidsskriftet Aquatic Insects. En lang rekke arter og slekter innen akvatiske tovinger har fått sine vitenskapelige navn etter Sæther.
Han var vitenskapelig assistent og universitetslektor ved Institutt for Limnologi, Universitetet i Oslo (1960-1966), forsker ved Freshwater Institute, Winnipeg, Manitoba, Canada (1966-1977). Senere var han professor i systematisk zoologi ved Zoologisk museum, Universitetet i Bergen, fra 1977 til han gikk av med pensjonen i 2006.
Han spesialiserte seg innen akvatiske tovinger, spesielt gruppene fjærmygg (Chironomidae) og svevemygg (Chaoboridae). Han skrev rundt 265 vitenskapelige publikasjoner, som utgjør mer enn 5500 sider.
Himal
Himal er en fellesbetegnelse for befolkningen som bor i Himalaya i Nepal.
Andre, tilsvarende fellesbetegnelser er pahade (for folk som bor i ås-distriktene lavere ned) og madhesi (for innbyggere i lavlandsdistriket Tarai).
Himalaya er en stor del Nepals territorium, høyt anslått 35%. Men fjellene er tynt befolket, og har anslagsvis 7% av Nepals befolkning – i underkant av 2 millioner mennesker.
Den mest internasjonalt kjente gruppa innenfor himal-befolkninga er sherpafolket.
Seo Young-woo
Seo Young-woo (født 27. oktober 1991) er en sørkoreansk bobkjører. Han representerte landet sitt under Vinter-OL 2014 i Sotsji, der han ble nummer 20 i firer-bob.
Han tok sølv under Vinter-OL 2018.
Siyəzən (distrikt)
Siyəzən er et distrikt (rayon) i Aserbajdsjan. Distriktets areal er 759 km². I 2009 hadde Siyəzən 37 600 innbyggere. Administrasjonssenteret ligger i byen Siyəzən.
Kabyler
Kabyler er en berbisk folkegruppe med opprinnelse i Kabylia i Algerie. Kabylene regnes som den nest største gruppen av berbiske stammefolk, etter chleuhene i Marokko.
De er etterkommere av fortidens numidere. Hovedparten av kabylene har tradisjonelt vært bosatt i provinsen Constantine, i Store og Lille Kabylia, eller kystbeltet mellom Isser og Oued-el-Kebir, eller sørøst for dette på og omkring Djebel Aurês til Tunis’ grense. Mindre grupper har vært bosatt langs kysten i provinsen Alger mellom Cherchell og Tenês samt i oasene Msab og Ouargla sør for Djedi.
Martin Vahl
Martin Henrichsen Vahl (født 10. oktober 1749 i Bergen, død 24. desember 1804 i København) var en dansk-norsk professor i botanikk og zoologi. Han var sønn av skipper, og senere kjøpmann Henrich Rasmussen (1720–1794) og Christine Elisabeth Friis (1726–1765). Vahl giftet seg 17. desember 1788 i Christiania med Annichen Dorothea Elisabeth Dedekam (f. 8. januar 1769)
Kabyler
Størstedelen av dem har bevart sitt berbiske språk, kabylsk, og sine kulturtradisjoner. Deres religion er for det meste islam. Overbefolkning har i lang tid tvunget frem utflytting fra området og arbeidsmigrasjon av menn som sender penger fra Algeries byer og fra utlandet.
Kabylene gjorde ved flere anledninger opprør og kraftig motstand mot franskmennene, og landet var et kjerneområde for FLN under uavhengighetskrigen 1954–1962.
Martin Vahl
Etter å ha avlagt examen artium ved Bergen katedralskole, studerte Vahl botanikk ved København universitet og i Uppsala under Carl von Linné. Han redigerte Flora Danica fasc. XVI-XXI (1787–1799), Symbolæ Botanicæ I-III (1790–1794), Eclogæ Americanæ I-IV (1796–1807) og Enumeratio Plantarum I-II (1804–1805). Han foreleste ved Botanisk have i København fra 1779 til 1782.
Vahl gjorde flere reiser i Europa og Nord-Afrika mellom 1783 og 1788. Han ble professor ved Naturhistorieselskabet i København i 1786 og var fullverdig professor i botanikk ved København universitet fra 1801 til sin død. Autorbetegnelsen er Vahl.
I 1792 ble han valgt til utenlandsk medlem av Kungliga Vetenskapsakademien. Hans sønn Jens Vahl ble også botaniker. Martin Vahls gravstøtte, støpt på Bærums Jern Verk, ses på Assistens Kirkegård (København).
Suk Young-jin
Under Vinter-OL 2022 i Beijing, ble han nummer 24 i toer-bob.
West
West er et tysk sigarettmerke som selges i om lag 90 land verden over.
Historie
West ble for første gang lansert i Tyskland i 1981, og var kun å få kjøpt i tobakksbutikker. Siden 1987 ble West tilgjengelig i supermarkeder og sigarett-maskiner. I løpet av 90- tallet ble West et meget stort produkt, og i dag er den det andre mest kjøpte sigarettmerke i Tyskland.
West ble lansert i Norge i 2006.
Sponsor
West sponset Zakspeed Formula One fra 1985 til 1989. Det var den viktigste sponsoren av McLarens Formel 1-team, som West McLaren Mercedes, fra 1997 til juli 2005. West avsluttet sitt forhold med McLaren på grunn av et EU-forbud mot tobakksreklame.
Merker
Følgende merker selges i andre deler av verden:
Imperial Tobacco Norway AS driver med salg og distribusjon av West i Norge.
Mazandarani (språk)
Mazandarani er et iransk språk som snakkes i provinsen Iran i provinsen Mazandaran og nærliggende områder. Det er et nordvestiransk språk, og dermed i nær slekt med språk som kurdisk og zazaisk. Persisk, nasjonalspråket i Iran, er også et vestiransk språk, men persisk og mazandarani er ikke så nært beslekta at deres talere kan forstå hverandre umiddelbart.
Qatar under Sommer-OL 1988
Qatar under Sommer-OL 1988. Ti sportsutøvere fra Qatar deltok i tre grener under Sommer-OL 1988 i Seoul. Det var andre gangen Qatar deltok i et sommer-OL. Deltagerne deres vant ingen medaljer.
Mazandarani (språk)
Mazandarani har en lang skriftlig tradisjon, fra mellom det tiende og femtende århundre. Dette ble muliggjort på grunn av et langt styre av uavhengige og halvuavhengige ledere av Mazandaran i århundrene etter den islamske erobringen av Persia.
Deutsches Theater Berlin
Deutsches Theater (Das Deutsche Theater in Berlin) ved Schumannstraße 13 i bydelen Mitte i Berlin er et teater grunnlagt i 1849, og først (fra 1850) kjent som Friedrich-Wilhelm-Städtisches Theater. Bygningen ble oppført under ledelse av Eduard Titz 1849-1850.
Et teater grunnlagt av Adolph L'Arronge i 1883 med navnet Deutsches Theater overtok 1894 teaterbygningen, og innførte et mer seriøst repertoar. Sjef for teatret efter L'Arronge var Otto Brahm (1894–1903), Max Reinhardt (1905–1932), Heinz Hilpert (1934–1944). Teatret ble stengt i 1944, og gjenåpnet 1946. Deretter ble det ledet av Wolfgang Langhoff (1946–1963), Wolfgang Heinz (1963–1969), Hanns Anselm Perten (1969–1972), Gerhard Wolfram (1972–1982), Rolf Rohmer (1982–1984), Dieter Mann (1984–1991), Thomas Langhoff (1991–2001) og Bernd Wilms (2001- ).
I tilknytning til teatret fantes det en berømt teaterskole.
Benjamin Maier
Benjamin Maier (født 19. april 1994 i Hall in Tirol) er en østerriksk bobkjører. Han representerte landet sitt under Vinter-OL 2014 i Sotsji, der han ble nummer 21 i firer-bob.
Wimbledon-turneringen 1983
Wimbledon-turneringen 1983
Liste over kulturminner i Vestre Toten
Liste over kulturminner i Vestre Toten er en oversikt over fredede og/eller bevaringsverdige bygninger og elementer i Vestre Toten. Data er hentet fra Riksantikvarens liste over kulturminner.
Øystein Paasche
Øystein Paasche (født 3. mai 1963) er en norsk musiker, og er trommeslager i deLillos. Han ble med i bandet i 1990 da han tok over for Øystein Jevanord. Han spilte også i Badegjestene som ga ut et album i 1999, og han spilte perkusjon på Randall Meyers-albumet Era / Indian impressions. Han spilte igjen trommer på Rett og slett livet i 2014.
Liste over kulturminner i Vestre Toten
ID-nummer består av et lenket tall som går direkte til det aktuelle kulturminnet i Kulturminnesøk.
Jun Jung-lin
Jun Jung-lin (født 27. januar 1989) er en sørkoreansk bobkjører. Han representerte landet sitt under Vinter-OL 2014 i Sotsji, der han ble nummer 20 i firer-bob.
Sørburøy
Sørburøy er ei øy som ligger i Froan i Frøya kommune i Trøndelag. Sørburøy er den største øya i Froan. Sørburøy er nesten delt i to, og den nordre delen av øya heter Nordøya. De fleste av de ca. 20 fastboende bor på Nordøya, som også huser butikk, hurtigbåtkai og fiskerikai. Det er også en brannstasjon der, som ble satt opp i 2012. Samme år ble helikopterlandingsplass laget midt på øya.
Sørburøy ligger i det største sammenhengende havområdet som er fredet i Norge; Froan naturreservat og landskapsvernområde.
Sørburøy skole er en barne- og ungdomsskole med 3 elever (2022). Det drives oppdrettsvirksomhet i området. Det er betydelig tilflytning til øya i sommerhalvåret.
Froan Forretningsdrift AS driver med kjøp og salg av fisk og krabbe fra fiskemottaket på øya. De selger også diesel og bensin. Bedriften ble stiftet i 1988 og er i stor grad eid av lokalbefolkningen.
Det er daglig båtforbindelse til Dyrøya på Frøya. MS Vetlefjord kjører i øyrekka.
Kaia og Sigvart på øya
I 2012 lagde NRK en TV-dokumentar om livet på øya. Den handlet om søsknene Kaia (11) og Sigvart (13) Brendberg, som bor på Sørburøy. Dokumentaren følger Kaia og Sigvart og deres familie gjennom et år. Foreldrene Line og Hans Olav Brendberg er lærere og driver den lokale skolen.
Dokumentaren er laget av NRK Trøndelag. Prosjektleder var Henning Skjæret og reporter var Eva Laukøy.
Svelgfoss kraftverk
Svelgfoss kraftverk er et vannkraftverk i Skiensvassdraget i Notodden kommune i Vestfold og Telemark fylke. Kraftverket ble satt i drift i 1958 og utnytter et fall på  70 meter i Tinnelva. Verket er et elvekraftverk uten eget reguleringsmagasin.
Kraftverket er bygget i fjell. Det er installert to francisturbiner på totalt 92 MW. Midlere årsproduksjon er på 523 GWh. Kraftverket erstattet de tre kraftverkene Svælgfoss (1905–1907), Svælgfoss II (1909–13) og Lienfoss (1911).
Svelgfoss I ble tegnet av arkitekt Henning Kloumann. Bygningen var et av landets første bygg oppført i armert betong. Det er nå revet.
Svelgfoss II ble tegnet av arkitekt Thorvald Astrup, og regnes som et tidlig eksempel på et særeget industribygg som i stor grad var fri for bygningselementer eller dekorative detaljer inspirert av eldre perioders stiluttrykk.
Historie
A/S Notodden Salpeterfabrikker hadde siden 2. mai 1905 drevet en mindre forsøksfabrikk med tre elektromagnetiske ovner, hver på 520 kW, som utvant nitrogenoksid fra luften ved hjelp av en lysbue (Birkeland–Eydes metode). Prøvefabrikken hadde et absorpsjonsanlegg bestående av 8 syretårn av granitt og klarte årlig å produsere rundt 500 kilo salpeter pr. kilowatt. Fabrikken ble drevet av Det Norske Aktieselskab for Elektrokemisk Industri (Elkem), som Sam Eyde hadde vært med å grunnlegge i 1904. Forsøksfabrikken fikk levert kraft fra Tinfos 1 kraftverk som ble bygget i 1900 i tilknytning til et tresliperi, en papirfabrikk og en karbidfabrikk ved Heddalsvatnet.
2. desember 1905 ble Norsk Hydro-Elektrisk Kvælstofaktieselkab etablert for å bygge en mindre salpeterfabrikk på Notodden. «Svælgfoss» kraftverk ble deretter bygget for å sikre energitilførsel til en industriell produksjon av kalksalpeter, markedsført som «Norgesalpeter».
Svelgfoss kraftverk var i 1907 Europas største og i verdensmålestokk kun overgått av Ontario Power Companys kraftverk ved Niagarafallene. Ved Svelgfoss ble det installert fire turbiner fra Voith, hver på 10 000 hk, og fire generatorer fra ASEA som leverte 10000 volts spenning. Samlet leverte kraftverket rundt 28000 kW. 2. oktober 1907 ble Svælgfos I kraftverk satt i drift.
Parallelt med kraftutbyggingen ble det også bygget en ny fabrikk med ovnshus, tårnhus (absorpsjonsanlegg), kokhus og lager. Ved fabrikken som startet opp 2. oktober 1907 var det installert 32 lysbueovner, hver på 1000 hk (750 kW). Absorpsjonsanlegget besto av tre parallelle rekker á tre 20 meter høye syretårn i granitt. Restgassabsorbasjonsanlegget besto av tre parallelle rekker á to runde tårn i treverk.
Se også
Frøystul kraftverk Vemork, Såheim kraftverk, Moflåt kraftverk, Mæl kraftverk, Vrangfoss kraftverk, Eidsfoss kraftverk
Bargarh (distrikt)
Bargarh (oriya: ବରଗଡ଼ ଜିଲା ) er et distrikt i den indiske delstaten Orissa. Det ble opprettet 1. april 1993. Distriktets hovedstad er Bargarh.
Demografi
Ved folketellingen i 2011 var det 1,478,833 innbyggere i distriktet, mot 1,346,336 i 2001. Den urbane befolkningen utgjør 10m12 % av befolkningen.
Barn i alderen 0 til 6 år utgjorde 10,56 % i 2011 mot 12,96 % i 2001. Antallet jenter i den alderen per tusen gutter er 946 i 2011 mot 957 i 2001.
Şuşa (distrikt)
Şuşa er et distrikt (rayon) i Aserbajdsjan. Distriktets areal er 289 km². I 2005 hadde Şuşa 24 165 innbyggere. Administrasjonssenteret ligger i byen Şuşa.
Ein bißchen Frieden
«Ein bißchen Frieden» (norsk oversettelse: litt fred) er en tyskspråklig popballade som vant Eurovision Song Contest 1982 for Vest-Tyskland. Sangen ble fremført av den da 17 år gamle gymnasiasten Nicole. Sangen var komponert av Ralph Siegel, mens Bernd Meinunger skrev teksten. Låtskriverduoen hadde tidligere levert en rekke suksessrike låter i konkurransen. De tre foregående årene hadde de de en fjerdeplass og to andreplasser. Dette var deres første seier. «Ein bißchen Frieden» ble en stor hit i Europa etter konkurransen og toppet hitlistene i en rekke land, inkludert Norge.
Eurovision Song Contest
Sangen var ett av tolv bidrag som deltok i den tyske finalen i München lørdag 20. mars 1982. I den tyske finalen var Nicole den siste ut på scenen og vant en klar seier. Dermed ble «Ein bißchen Frieden» Vest-Tysklands representant til Eurovision Song Contest i engelske Harrogate lørdag 24. april 1982.
I den internasjonale finalen var Nicole den 18. og siste artisten ut på scenen, og hun fremførte sangen sittende på en krakk og spillende på en hvit kassegitar. Med seg på scenen hadde hun flere musikere, blant annet en harpespiller.
Avstemningen ble raskt en eneste lang seiersparade for Nicole. «Ein bißchen Frieden» fikk hele ni tolvere og vant med 161 poeng – 61 poeng foran andreplassen. Dette var den poengmessig største seiersmarginen i konkurransens historie inntil Alexander Rybak vant med «Fairytale» i 2009. Den norske juryen hadde «Ein bißchen Frieden» på andreplass og ga 10 poeng.
Under vinnerreprisen sang Nicole vinnerlåten på fire ulike språk: Tysk, engelsk, fransk og nederlandsk, til stor applaus fra publikum. Dette var Tysklands første seier, og Vest-Tysklands eneste frem gjenforeningen i 1990. Først i Bærum i 2010 vant Tyskland en ny seier i Eurovision Song Contest, da med Lena Meyer-Landrut og sangen «Satellite».
Etter seieren
Den milde balladen beskrev et ønske om verdensfred, og Nicole spilte den inn på ni språk, blant annet fransk, nederlandsk, dansk og russisk. Hun spilte også inn en tysk-engelsk-nederlandsk versjon og en tysk-italiensk-engelsk versjon.
«Ein bißchen Frieden» toppet singellistene i flere land og solgte mer enn tre millioner eksemplarer. Den engelske versjonen er per 2017 den siste Eurovision Song Contest-vinneren som toppet den britiske singlelisten. Den har også æren av å være den 500. nummer én-sangen på den britiske listen.
I Norge skjedde noe av det samme. «Ein bißchen Frieden» lå åtte uker på VG-lista, hvorav én uke på førsteplass. Med unntak av Bobbysocks' «La det swinge» i 1985, var det først i 2009 med Alexander Rybaks «Fairytale», at en Eurovision-vinner på nytt toppet den norske singellisten. Tysklands andre vinnerlåt fra 2010 gikk også til topps på VG-lista.
Nicoles album A Little Peace gjorde suksess i Norge og lå 15 uker på VG-lista i 1982 med nummer to som høyeste plassering. Det påfølgende albumet, Meine Kleine Freiheit, lå åtte uker på den norske albumlisten i 1982–1983.
«Ein bißchen Frieden» var én av fjorten tidligere Eurovision-låter som deltok i konkurransens 50-årsjubileumsshow i 2005. Der kjempet den om tv-seernes stemmer for å bli tidenes Eurovision-låt. I avstemningen kom «Ein bißchen Frieden» på syvendeplass, mens ABBAs «Waterloo» vant.
Norsk versjon
Philip A. Kruse har skrevet en norsk tekst. Den norske tittelen er «Litt mere frihet».
Sigurd Rushfeldt
Sigurd Rushfeldt (født 11. desember 1972 i Vadsø) er en norsk sjakkspiller, fotballtrener og tidligere fotballspiller, som jobber for den norske eliteserieklubben Tromsø IL. Han har scoringsrekorden i eliteserien.
Historikk
Han spilte flere sesonger for den østerrikske klubben Austria Wien, hvor Rushfeldt blant annet ble seriemester i 2003 og 2006 og cupmester i 2003, 2005 og 2006 (han skåret 3 mål i finalene). Han ble også valgt til årets spiller sesongen 2004/2005 i den østerrikske ligaen av spillerne selv. Han tok også bronse med Tromsø IL i 2008 og i 2010 samt sølv i 2011.
Olga Bondarenko
Olga Petrovna Bondarenko (russisk: О́льга Петро́вна Бондаре́нко, født Krentser 2. juni 1960 i Slavgorod, Russland) er en tidligere utøver friidrettsutøver som hovedsakelig konkurrerte på 10 000 meter. Hun konkurrerte for Sovjetunionen under Sommer-OL 1988 i Seoul, Sør-Korea hvor hun vant gullmedaljen i det første olympiske 10 000 meter løpet.
Sigurd Rushfeldt
Historikk
Før profftilværelsen i Østerrike spilte han også en periode for Tromsø IL og dessuten for Rosenborg, hvor Rushfeldt scoret til sammen 92 tippeligamål. Han er tre ganger seriemester og en gang cupmester for Rosenborg, og ble blant annet toppscorer i eliteserien i 1997 og 1998. Han er også en gang cupmester for Tromsø IL, der han scoret seiersmålet i finalen på overtid. Han hadde også et mindre vellykket opphold i engelske Birmingham, og Rushfeldt spilte et par sesonger for spanske Racing Santander. Han har spilt 245 tippeligakamper.
Sigurd Rushfeldt har spilt 38 kamper for det norske landslaget, og scoret 7 mål. Før 2007-sesongen sa Rushfeldt nei til landslagsspill, men etter en god sesong for Tromsø kom han nok en gang i landslagsdiskusjon og sa igjen ja til landslagsspill høsten 2007. Rushfeldt meldte høsten 2008 at han kom til å legge opp, men i desember samme år sa han at han hadde skiftet mening og ønsket å fortsette karrieren. To år senere, høsten 2010, etter at bronsen var et faktum i nest siste serierunde (etter to mål fra Rushfeldt), meldte han at han ønsker å fortsette også i 2011.
Scoringsrekorden ble satt 29. mai 2011. Sigurd lå ett mål bak rekorden til Harald Martin Brattbakk før kampen mot Brann hjemme på Alfheim. Kampen ble en festforestilling av Tromsø, som til slutt vant 4-0. Sigurd sørget for en historisk kveld på Alfheim stadion da han scoret hat-trick, og med det både tok scoringsrekorden og samtidig ble den eldste spilleren som har scoret hat-trick i norsk eliteserie.
Per 20. november 2011 stod Sigurd Rushfeldt med rekord-antallet 172 scoringer i eliteserien. Dette plasserte ham på førsteplass på listen over hvem som har scoret flest mål gjennom tidene i Norges øverste divisjon, foran Harald Martin Brattbakk fra Rosenborg. Sigurd Rushfeldt ble den mestscorende spilleren i eliteserien 29. mai 2011, med 168 scoringer.
Rushfeldt varslet i 2011 at han ville legge opp som spiller seg etter sesongen, og TIL hentet ham så inn i trenerteamet. I den turbulente 2013-sesongen rykket Rushfeldt opp til jobben som fungerende assistenttrener da Jonathan Hill trakk seg fra sin jobb. I august 2013 varslet han så at han ville gi seg i trenerteamet i klubben etter sesongslutt, men han ble allikevel med som assistenttrener da Agnar Christensen 1. oktober fikk sparken fra klubben og Steinar Nilsen overtok som hovedtrener.
I mai 2014 ble det kjent at Sigurd Rushfeldt hadde signert for 4.-divisjonsklubben Lyngen/Karnes IL og at han dermed ville gjøre et comeback på fotballbanen i en alder av 41 år. 16. mai spilte han sin første kamp for L/K; kampen endte med en 3–1-seier over Lyngstuva. Rushfeldt scoret to mål. Han spilte for Lyngen/Karnes også i 2015-sesongen, men nøyde seg med to kamper og tre mål.
I april 2016 proklamerte Rushfeldt at han også ville gi seg med 4. divisjonsspill, og kun spille i 6. divisjon og oldboys for L/K deretter. Dermed ble han stående med 10 kamper og 17 mål for Lyngen/Karnes' A-lag.
Priser og utmerkelser (utvalg)
Morten Gamst Pedersen og Sigurd Rushfeldt ble 10. mai 2006 sammen tildelt Finnmark fylkeskommunes kulturpris for 2006.
Familie
Rushfeldt er fetter til Lars Bohinen, mangeårig landslagsspiller for Norge, samt svoger til Vålerenga Fotballs trener Ronny Deila.
Jens Amundsen
Jens Engebreth Amundsen (født 27. desember 1820 på Hvaler, død 15. august 1886) var en betydningsfull norsk skipsreder i andre halvdel av 1800-tallet. Gift med Gustava Sahlquist 1863.
Han var sønn av Ole og Anne Kristine Amundsen, og far til Roald Amundsen, Jens Ole Amundsen, Leon Amundsen og Gustav Sahlquist Amundsen.
På begynnelsen av 1850-tallet kjøpte Jens og hans brødre i Amundsenrederiene et landområde på Vesten i Borge, like ved Sarpsborgs havn i Sannesund. På Hvidsten Østre bygget de fem hus i rask rekkefølge, en stor brygge til Glomma, utrustningsområde for sin seilskipsflåte og fikk hoveddelen av den internasjonale trelasteksporten for Hafslund og Borregaard. Jens Amundsen og hans brødre flyttet med sine familier inn i hvert sitt hus, flere av dem i "skipperhusstil". I huset som ble kalt "Tomta" ble Roald Amundsen født 16/7 1872. "Tomta" er i dag et museum. Hele eksteriøret og flere av rommene er uforandret siden byggeåret 1858.
I 1866 var Gustava med kaptein Amundsen på en reise fra Europa til Kina med barken "Konstantin". Vel framme i Macao ble Roalds eldste bror, Jens Ole født om bord. .På hjemreisen ble kaptein Amundsen overfalt under et mytteri blant de 300 kuliene som «Konstantin» skulle frakte fra Kina til Havanna i Karibia. Amundsen ble reddet av Christian Henriksen som var styrmannen ombord, men fikk et øksehugg i ansiktet og det sies at han siden hadde et karakteristisk arr fra øret og ned til munnviken. Episoden er omtalt i Odd Arnesens biografi Roald Amundsen som han var, som ble utgitt første gang i 1929, i Olaf Ditlev-Simonsens selvbiografi En sjøgutt ser tilbake, og i Tor Bomann-Larsens store biografi Roald Amundsen – en biografi fra 1995. Bomann-Larsen føyet til at kaptein Jens Amundsen tvang mytteristene til å dømme sin opprørsleder til døden.
Engesund
Engesund eller Engesundsøyo er en øy på ca. 0,8 km² i Fitjar kommune, vest for Fitjar sentrum ved den eldgamle skipsleia. På øyen lå tidligere et gjestgiveri og handelssted. I øst og sør grenser øya til Engesundsleia, i vest ligger Ivarsøy og i nord ligger Selbjørnsfjorden. Postnummeret er 5419 FITJAR.
Historie
På 1800-tallet hadde gården egen kvern og en hage som kunne benyttes av dyrene 12 uker i året. Gården fikk etter hvert tre husmannsplasser: Flatholmen, Gassen og Revet.
Gården Ivarsøy med Engesund var Allehelgensgods, men ble kjøpt av gjestgiver Lars Madsen i 1670-åra. Senere kom gården i brukernes eie.
Handelen på Engesund ble nedlagt i 1974.
Anne-Marie Giørtz
Giørtz er datter av Fridtjov Sæverud Giørtz, hvis mor var storesøster til komponisten Harald Sæverud. Hun har studier i piano- og saksofonspill ved Universitetet i Oslo (1976–80). I Oslos jazzmiljø spilte hun i EIM (1980–82) før hun etablerte sin egen Anne-Marie Giørtz Kvintett (1982–86), sammen med blant annet broren Ole Henrik Giørtz. Bandet ble videreført i hennes Ab und Zu. Av andre partnere nevnes Radiostorbandet og Danmarks Radiostorband.
Hun ble kjent som frontfigur i Trio de Janeiro (1988–), der hun sammen med Tom Steinar Lund ga ut to plater og fikk Spellemannprisen 1993.
Sammen med broren Ole Henrik utviklet hun bestillingsverket Den akustiske skyggen til Moldejazz (1993).
I trio med Kaia Huuse og Veslemøy Solberg ga hun ut Jenter fra Jante (Nordicae, 1999) med dikt av Aksel Sandemose. Hun er også medvirkende på Skrapjern og silke (Grappa, 1999), basert på sceneforestillingen med tekster av Lars Saabye Christensen og tonesatt av Ole Henrik Giørtz.
Anne-Marie Giørtz har utdannet seg som Qigong-Instruktør i Sverige. Hun er i 2018 listet som førsteamanuensis i kunst og pop ved Westerdals Oslo School of Arts, Communication and Technology. Er nå professor i populærmusikk og låtskriving ved Høyskolen Kristiania.
I 2008 startet hun trio med gitaristen Eivind Aarset og Peter Baden som også jobber ved Westerdal. Trommisen Wetle Holte har også vært med.
Ben Simons
Ben Simons (født 13. november 1986) er en britisk bobkjører. Han representerte landet sitt under Vinter-OL 2014 i Sotsji, der han ble nummer 19 i firer-bob.
Won Yun-jong
Won Yun-jong (født 17. juni 1985) er en sørkoreansk bobkjører. Han representerte landet sitt under Vinter-OL 2014 i Sotsji, der han ble nummer 20 i firer-bob.
Han tok sølv under Vinter-OL 2018.
Nouria Mérah-Benida
Nouria Mérah-Benida (arabisk: نورية مراح بنيدة, født 19. oktober 1970 i Alger) er en algerisk mellomdistanseløper. Under Sommer-OL 2000 i Sydney vant hun en noe overraskende gullmedalje på 1500 meter foran de to rumenerne Gabriela Szabó og Violeta Szekely.
University of California, Santa Barbara
University of California, Santa Barbara (UCSB) er et delstatseid universitet i byen Santa Barbara i California, USA. Universitetet ble grunnlagt i 1909 og ble med i University of California-systemet i 1944. UCSB er det tredje eldste universistet i UC-systemet. Det er et av USAs fremste offentlige universiter og regnes blant annet som såkalt Public Ivy. Fem professorer ved universitetet har blitt tildelt nobelpriser siden 1998, inkludert nordmannen Finn Kydland som fikk Sveriges Riksbanks pris i økonomisk vitenskap til minne om Alfred Nobel i 2004.
Et av verdens ledende institutter for teoretisk fysikk er tilknyttet UCSB. Dette ble tidlig på 2000-tallet det første Kavli-instituttet da norsk-amerikaneren Fred Kavli, som bodde i Santa Barbara frem til sin død i 2013, donerte 7.5 millioner dollar til instituttet. Per i dag finnes det 15 Kavli-institutter på ved universister på verdensbasis.
Flere nordmenn har studert ved UCSB, blant annet oljefondsjef Yngve Slyngstad og tidligere utenriksminister Knut Vollebæk. Andre kjente studenter inkluderer nobelprisvinner Carol Greider, skuespillere Michael Douglas og Gwyneth Paltrow, samt musikeren Jack Johnson og Tromsø-spiller Thiago Martins.
Cellegummi
Anvendes ofte i tekniske installasjoner, som rør og maskiner i varme og kuldeanlegg. Bruk i kuldeanlegg forutsetter at produktet er damptett (Diffusjonstett)
Diffusjontett isolering utføres ved at tilpassede deler limes sammen. Lim som benyttes kan inneholde løsemiddel.
Leveres som ferdige slanger eller som plater i forskjellige tykkelser. Slangene leveres enten splittet eller hele.
Cellegummiisolasjon produseres av en rekke bedrifter verden rundt.
Calçoene
Calçoene er en kommune i delstaten Amapá i nordregionen av Brasil. Kommunen ligger i Amazonasbassenget, nær grensen til Fransk Guyana og har om lag 7500 innbyggere. Tidligere var det en russisk emigrantkoloni i byen.